
UVOD

Uslijed naglog i kontinuiranog porasta broja oboljelih od kroničnih oboljenja, demografskih promjena, ratnih zbivanja, utjecaja socioekonomskih čimbenika, zdravstveni sustav u Bosni i Hercegovini suočava se sa porastom potreba za zdravstvenim uslugama. S obzirom na ovakav promjenjiv kontekst, bilo je neophodno redefinirati ulogu medicinske sestre/tehničara u kojoj je sadržan snažan potencijal da utječe na zdravstvene ishode, a samim tim i na podizanje kvalitete života stanovništva u Bosni i Hercegovini. Slijedom toga, sestrinstvo je prepoznato kao jedan od najvažnijih stupova zdravstvenog sustava.

Aktivnosti na polju standardizacije sestrinske prakse na području Federacije BiH su od velike važnosti s obzirom da se već odavno ukazala potreba za definiranjem sestrinskih standarda. Sestrinski standardi mjerljive su definicije dogovorenog i prihvatljive kvalitete sestrinske njege na određenom radnom mjestu, kojima se prosuđuje i ocjenjuje sadašnja sestrinska praksa. Standardi djeluju kao smjernice ili ciljevi prema kojima određujemo ispunjavaju li sestrinske aktivnosti prethodno određenu razinu kvalitete ili ne. Standard definira usklađenu razinu kvaliteta i kvantiteta rada.

Standardne operativne procedure (SOP) su samo jedan dio standarda sestrinske prakse, uz standarde i normative zdravstvene zaštite, sestrinsku dokumentaciju i evidenciju, kao i nomenklaturu usluga.

Donošenjem Zakona o zdravstvenoj zaštiti, Zakona o sestrinstvu i akušerstvu, te Zakona o sustavu poboljšanja kvalitet, sigurnosti i o akreditaciji u zdravstvu, zdravstvene ustanove u obvezi su uspostaviti, razvijati, održavati sustav sigurnosti i kvalitet zdravstvenih usluga, što između ostalog podrazumijeva izradu i primjenu procedura za usluge koje pruža.

Na temelju potreba i općih ciljeva Projekta “Jačanje sestrinstva u Bosni i Hercegovini”, federalni ministar zdravstva doc. dr. Vjekoslav Mandić je imenovao radnu grupu koja je izradila 46 SOP–a, 12 algoritama i 6 priloga za medicinske sestre/tehničare na primarnoj razini zdravstvene zaštite.

Procedure su razvijane korištenjem različite stručne literature, znanja, iskustva i dobre prakse. Procedure uključuju relevantne principe i standarde za eliminaciju svih oblika diskriminacije u njihovoj primjeni, uključujući i rodne standarde, sukladno važećem pravnom okviru koji je na snazi u Bosni i Hercegovini. 

Radna grupa koja je radila na pripremi standardnih operativnih procedura je u relevantne procedure uključila različitu primjenu za žene/djevojčice i muškarce/dječake, tamo gdje njihove biološke razlike to zahtijevaju. Razvijene su i posebne procedure čije su krajnje korisnice samo žene, vezane za pružanje njege u svezi s trudnoćom i porodom. U ostale relevantne procedure je uključen rodno osjetljiv pristup, koji će se vremenom kontinuirano unapređivati na temelju iskustva primjene SOP–ova, a odnosi se na rodne razlike i različite potrebe žena i muškaraca, u smislu društvenog konteksta roda osobe, uvjetovanog sociološkim i kulturološkim čimbenicima. Isto tako, napominjemo da uporaba samo jednog gramatičkog roda u pisanju teksta procedura podrazumijeva ravnopravnu uporabu za oba spola.

Osnovna namjena ovog priručnika je da SOP–ove, razvijene u suradnji s Projektom jačanja sestrinstva u Bosni i Hercegovini i Federalnim ministarstvom zdravstva učine dostupnim svim medicinskim sestrama/tehničarima zaposlenim u ustanovama primarne zdravstvene zaštite u Federaciji Bosne i Hercegovine, kako bi bile u mogućnosti na ujednačen i standardiziran način pružati usluge zdravstvene njege, a što za konačni cilj ima poboljšanje sigurnosti, kvalitet i učinkovitosti zdravstvene zaštite pacijenata. 

    U izradi standardnih operativnih procedura trebaju sudjelovati: zaposlenici službe na koju se procedure odnose, zaposlenici pravne službe koji usuglašavaju procedure sa važećim zakonskim propisima i imenovano osoblje za uspostavu, održavanje i poboljšanje kvalitet i sigurnosti zdravstvenih usluga u ustanovi (koordinator, služba, sektor, odjel).

    Definicija i svrha standardne operativne procedure


	– Procedura podrazumijeva skup aktivnosti, koraka, i procesa koji trebaju biti poduzeti u određenom redoslijedu kako bi se postigao određeni cilj.

	– Svrha operativnih procedura jeste da se osigura da svi uposlenici izvršavaju iste postupke na potpuno isti način.

	– Standardna operativna procedura je pisani set instrukcija koje netko treba da slijedi da bi posao uradio sigurno, bez negativnih učinaka na zdravlje pacijenta, zdravlje osoblja ili okruženje.

	– Za dobru, sigurnu, kvalitetnu, kontinuiranu i transparentnu zdravstvenu zaštitu neophodno je postojanje procedura, čime se ujedno i smanjuje mogućnost pravljenja pogrešaka tijekom radnog procesa.



    Razlozi zbog kojih treba imati procedure

	– Osiguravaju onima koji pružaju usluge sve informacije koje se tiču sigurnosti, zdravlja pacijenata, okruženja i odgovarajuće pripreme, a koje su im neophodne da rad obave na odgovarajući način.

	– Osiguravaju da se koraci u izvođenju usluga obavljaju konzistentno, na način da se osigurava kontrola kvalitet usluga.

	– Osiguravaju da se proces odvija bez prekida i da se završi u predviđenom vremenu.

	– Osiguravaju da se ne pojavljuju pogreške.

	– Osiguravaju primjenu regulative i dobre prakse.

	– Služe kao dokument za obuku u područjima za koja su napisane i pomažu u osposobljavanju i edukaciji novozaposlenih.

	– Služe kao verifikacijske liste („checklist“) za osoblje koje obavlja nadzor i kontrolira da li se rad odvija na propisan način.

	– Služe kao dokazi o tome kako su se pojedini procesi odvijali, koja oprema i materijal je korišten i sl.

	– Služe kao objašnjenje koraka u procesu, tako da mogu biti razmatrane u slučaju neželjenih ishoda i zaštite zdravstvenih djelatnika.




    Kada treba pisati procedure?

    Procedure treba pisati za:

	– svaki postojeći proces,

	– kada se uvodi novi proces,

	– kada se mijenja postojeći proces,

	– kada se uvodi nova oprema – tehnologija,

	– kada nova saznanja sugeriraju da će nastati koristi od unapređenja radne prakse,

	– kada se mijenjaju standardi i zakonska regulativa po kojoj su procedure napisane,

	– ispitivanje incidentnih situacija također može ukazati na potrebu promjene ili pisanja procedura.



  
    O čemu sve treba voditi računa kod pisanja procedura

    Procedura treba da bude kratka, jasna i pisana razumljivim jezikom. Ukoliko procedura ima više od 10 koraka, treba razmotriti slijedeće mogućnosti:

 
	– Razdvojiti je na nekoliko logičnih subprocedura.

	– Napisati uz proceduru skraćenu formu kao prilog, a koji će sadržavati samo korake bez detaljnog obrazloženja (algoritam).

	– Ukoliko radni proces zahtijeva opširniju strukturu, moguće je izraditi dokument u formi priručnika ili vodiča.




    Sastavni dijelovi standardne operativne procedure 

    1. Zaglavlje 

    Svaka standardna operativna procedura mora imati zaglavlje koje je najčešće u vidu tablice, koja sadrži:

    1.1. Naziv zdravstvene ustanove

    Obvezno napisati puni naziv zdravstvene ustanove u kojoj se procedura primjenjuje.

    1.2. Naziv procedure

    Naziv procedure treba da odgovara sadržaju. U nazivu procedure ne koristiti skraćenice. 

    1.3. Vrsta procedure

	– Procedura prema akreditacijskim standardima (navesti standard i kriterij).

	– Procedura prema certifikacijskim standardima (navesti standard i kriterij).

	– Procedure radnih procesa, operativne procedure ili radne procedure (procedure koje opisuju procese).




    
    
    1.4. Jedinstveni broj procedure 

    Broj procedure podrazumijeva:

    Broj iz centralne evidencije procedura u ustanovi koji se sastoji od najmanje tri broja, gdje je prvi broj, broj iz evidencije; drugi broj se odnosi na godinu kad je usvojena procedura napisana ili revidirana, a treći broj se odnosi na broj verzije procedure. Moguće je dodati četvrti broj koji se odnosi na organizacijsku jedinicu.

    1.5. Broj stranica procedure – navesti broj stranica. 

    1.6. Krajnji rok važenja procedure – najduže 3 godine od usvajanja ili obavljene revizije.

    
      
        
        
      
      
        
          	
            NAZIV USTANOVE:           JUDZ_____________________
          
        

        
          	
            NASLOV PROCEDURE:

            Uspostava venskog puta
          
          	
            Strana ½
          
        

        
          	
            VRSTA PROCEDURE:

            Procedura radnih procesa
          
          	
            Jedinstveni broj procedure:14/17–1
          
        

        
          	
            Važi do svibanj 2020.g
          
        

      
    

    Tablica 1. Primjer zaglavlja

    2. Obvezni elementi sadržaja procedure

    2.1. Opća izjava o politici

    Određuje stav ustanove prema određenoj proceduri ili postupku. Definira cilj/svrhu i razlog primjene procedure. 

    2.2. Područje primjene

    Navesti organizacijske jedinice – službe gdje će se procedura primjenjivati. 

    2.3. Distribucija i nadzor

    Osigurati da se sa procedurom upozna sve osoblje na koje se ona odnosi. Procedura treba da bude dostavljena rukovoditeljima više razine, koji će je distribuirati rukovoditeljima niže razine, a za upoznavanje osoblja koje će postupati po proceduri zaduženi su rukovoditelji organizacijskih jedinica najniže razine. U ovom dijelu važno je naznačiti kome procedura treba da bude dostupna, zatim ko obavlja stalni i povremeni nadzor nad provođenjem iste. Nadzor se rješava na isti način kao i distribucija, po razinama odgovornosti.

    2.4. Procedura/postupak /proces/koraci

    Treba da sadrži opis procesa koji se sastoji od čitavog niza povezanih međuzavisnih koraka, načina pravilnog i sigurnog provođenja, evidenciju o provedenim postupcima, ako procedura to iziskuje, itd. Procedura sadrži opis koraka u odvijanju procesa rada koji je predmet procedure (vrsta aktivnosti, osobe zadužene za provođenje aktivnosti, vrijeme i način provođenja aktivnosti).

    2.5. Revizija procedure

    Redovita revizija procedura obavlja se svake tri godine, što se obično evidentira na kraju procedure. Izvanredna revizija se može raditi i ranije u slučaju izmjene zakonskih akata, propisa po kojima je procedura pisana, ako se uvodi nova oprema ili metoda rada, itd. Kada se radi o revidiranoj proceduri, na proceduri navesti mjesec i godinu revidiranja.

    3. Usvajanje procedure (potpisivanje i ovjera)

    Na kraju procedure ili iza zaglavlja procedure navedena su:

	– imena i potpisi osobe/a koje su sudjelovale u izradi ili reviziji procedure,

	– ime i potpis osobe/a koja je suglasna da se procedura primjenjuje (ukoliko se radi o sestrinskoj proceduri, suglasnost za primjenu iste daje glavna medicinska sestra/tehničar ustanove),

	– ime i potpis ravnatelja ustanove koji odobrava primjenu procedure,

	– datum usvajanja,

	– žig ustanove.




    Usvajanjem procedure ona postaje nalog za određeno ponašanje, a nepoštivanje iste predstavlja povredu radne discipline.

    
      
        
        
        
      
      
        
          	
          	
            Ime i prezime
          
          	
            Verifikacija (potpis)
          
        

        
          	
            Uradio/la
          
          	
          	
        

        
          	
            Suglasan/na
          
          	
          	
        

        
          	
            Odobrio/la
          
          	
          	
        

        
          	
            Datum usvajanja
          
          	
          	
        

      
    

 M.P. 

    Tablica 2. Primjer usvajanja procedure

    1. OPĆA IZJAVA O POLITICI

    Primjenom ove procedure definira se pravilna identifikacija pacijenta u cilju sprječavanja zamjene identiteta, zlouporabe korištenja usluga zdravstvenog sustava i eventualnih posljedica.

    2. PODRUČJE PRIMJENE

    3. DISTRIBUCIJA I NADZOR

    4. PROCEDURA

    4.1. Ispravna identifikacija pacijenta je neophodna i ne smije se dogoditi da se bilo koji medicinski postupak provede na pogrešnom pacijentu.

    4.2. Primarna odgovornost za ispravnu identifikaciju pacijenta je na medicinskoj sestri/tehničaru koja/koji radi na recepciji/prijemu, ali je i sastavni dio procesa administracije lijeka, procedura tretmana i dijagnostičkih procedura.

    4.3. Identifikacija pacijenta se radi preko imena, prezimena i JMB.

    4.4. Uspoređuje se dokument koji uključuje sliku (osobna iskaznica, vozačka dozvola, putovnica) sa likom pacijenta i potom sa podatcima u zdravstvenoj iskaznici. 

    4.5. Identifikacija punoljetnog pacijenta se obavlja na gore opisani način.

    4.6. Maloljetnim osobama potrebna je zdravstvena iskaznica kao i identifikacija osobe u pratnji maloljetnika (roditelja, nastavnika, staratelja) sa osobnim dokumentom koji uključuje fotografiju (osobna iskaznica, putovnica i vozačka dozvola).

    4.7. Ukoliko se ustanovi zlouporaba identiteta, tim koji je radio u tom momentu uzima podatke iz dokumenata i o tome pravi zabilješku koju u najkraćem roku dostavlja pravnoj službi ustanove. 

    5. REVIZIJA

    Revizija ove procedure obavlja se svake 3 godine, po potrebi i ranije.

    
    
    
    





[image: 3] PROCEDURA O ZAKAZIVANJU, PROMJENI/POMJERANJU ZAKAZANOG TERMINA I POSTUPANJE U SLUČAJU PRODUŽENOG TRETMANA

    1. OPĆA IZJAVA O POLITICI

    Uvođenjem sustava zakazivanja pregleda i usluga se unapređuje kvaliteta zdravstvene zaštite, te povećava zadovoljstvo pacijenata i zdravstvenih djelatnika. Sustav zakazivanja treba da bude fleksibilan, a nikako strog i krut. 

    Svrha procedure je definirati osnovne principe zakazivanja i način evidentiranja.

    2. PODRUČJE PRIMJENE

    3. DISTRIBUCIJA I NADZOR

    4. PROCEDURA

    Zakazivanjem pregleda smatra se unaprijed utvrđen dan i sat dolaska pacijenta s predviđenom dužinom pregleda ili intervencije. Pacijent, član obitelji ili zakonski zastupnik pacijenta može pregled ili uslugu zakazati osobnim dolaskom, telefonom ili e–mailom.



    
Slika 1.1 Primjer obrasca za zakazivanje pacijenta



4.1. Osnovni principi zakazivanja pregleda ili usluga:

	– sustav zakazivanja prilagoditi potrebama pacijenata, a sukladno mogućnostima tima,

	– prilikom zakazivanja medicinska sestra/tehničar kroz komunikaciju s pacijentom ili članom obitelji dobiva podatak o vrsti usluge koju pacijent treba i sukladno tome nudi izbor od dva termina,

	– planirati u tijeku dana 2–3 slobodna termina za potrebe produžene konzultacije ili hitna stanja,

	– u slučaju produžene konzultacije i korištenja zakazanog termina drugog pacijenta, osoblje tima mora odmah informirati pacijente u čekaonici o iznenadnoj nužnoj promjeni zakazanih termina,

	– pacijente educirati o principima zakazivanja, pomjeranja i otkazivanja termina,

	– u slučaju pomjeranja zakazanog termina od strane tima, medicinska sestra/tehničar pravodobno obavještava pacijenta.



4.2. Evidencija zakazanih pregleda

    Neophodni podatci o pacijentu upisuju se u standardizirani protokol za zakazivanje.


	– ime i prezime liječnika kojem se pacijent zakazuje,

	– datum kada je pacijent zakazao termin,

	– datum, sat i minut kada je pacijent zakazan,

	– ime i prezime pacijenta,

	– pacijent zakazan osobno ili od strane člana obitelji,

	– razlog dolaska,

	– potpis medicinske sestre/tehničara koja/koji je zakazao termin.




    
    
    
    
    
    
    U slučaju eventualnih ispravki u knjizi zakazivanja, nije dozvoljeno korištenje korektora – samo precrtati i evidentirati razlog.

    PREPORUKA: Informacija o obvezi zakazivanja mora biti istaknuta na oglasnoj ploči (informacije za pacijente o pravima i dužnostima) i usmeno priopćena pacijentu pri prvom dolasku u ambulantu. 

    5. REVIZIJA

    Revizija ove procedure obavlja se svake 3 godine, po potrebi i ranije.







[image: 4] DOKUMENTIRANJE SESTRINSKIH POSTUPAKA

    1. OPĆA IZJAVA O POLITICI

    Dokumentiranje sestrinskih postupaka (sestrinska dokumentacija) je sastavni dio sigurne i učinkovite sestrinske prakse i predstavlja skup podataka koji služe procjeni, planiranju, implementaciji, evaluaciji, kontroli i stručnom nadzoru planirane i provedene zdravstvene njege. Dokumentaciju vodi medicinska sestra/tehničar zapisujući podatke o svojim saznanjima, postupcima i pruženim zdravstvenim uslugama korisnicima zdravstvene zaštite.

    Ovom procedurom se definira način dokumentiranja kvalitativnog sadržaja sestrinskih postupaka, pomoću elemenata sestrinskog procesa.

    2. PODRUČJE PRIMJENE

    3. DISTRIBUCIJA I NADZOR

    4. PROCEDURA


	– Medicinska sestra/tehničar vodi dokumentaciju za pacijente kojima je neophodna zdravstvena njega u rješavanju njegovih aktualnih ili potencijalnih zdravstvenih problema, a na temelju potreba pacijenta ili osobne procjene.

	– Dokumentacija se vodi pojedinačno za svakog pacijenta i sastavni je dio zdravstvenog kartona pacijenta ili kartona zdravstvene njege.

	– Forma i sadržaj dokumentacije, sa osnovnim elementima sestrinskog procesa, je prilagodljiva i može biti usklađena sa specifičnostima pojedinih područja zdravstvene njege.




    4.1. Osnovni elementi

    4.1.1. Zaglavlje:

	– naziv ustanove, službe/poliklinike/odjeljenja/dispanzera,




    4.1.2. Opći podatci pacijenta: ime i prezime, spol, ime jednog roditelja, JMB, adresa stanovanja, broj telefona,

    4.1.3. Procjena,

    4.1.4. Plan,

    4.1.5. Implementacija,

    4.1.6. Evaluacija.

Procjena – podrazumijeva sustavno, kontinuirano prikupljanje podataka o pacijentu, analiziranje podataka i identificiranje pacijentovog problema ili potreba za zdravstvenom njegom. 


	– Metode prikupljanja podataka su: promatranje, intervju, mjerenja (tjelesna težina, visina BMI, skala bola, temperatura, puls, krvni tlak, GUK, PEF...), analiza postojeće medicinske dokumentacije.

	– Izvori podataka su: pacijent, pratnja, podatci iz zdravstvenog kartona, medicinski nalazi i neposredna zapažanja medicinske sestre/tehničara.

	– Alati za procjenu su: Skale i obrasci za procjenu (Obrazac procjene pokretljivosti, Skala bola, Skala procjene rizika od dekubitusa, Obrazac procjene mentalnog statusa MMS–mini mental status, Skala za procjenu flebitisa, Obrazac procjene rizika od pada, Tablica za procjenu kardiovaskularnog rizika, i dr.).

	– Sestrinska dijagnoza je krajnji rezultat, zaključak, dobiven procjenom ili identifikacijom problema. Sestrinska dijagnoza je opisnog karaktera i piše se na jezicima naroda BiH. Tekst dijagnoze sastoji se od problema/simptoma i uzroka (npr. nesanica uslijed učestalog mokrenja tijekom noći, nemogućnost samostalnog davanja inzulina uslijed slabovidnosti, pretilost uslijed nedovoljne fizičke aktivnosti).




    
Slika 1.2 – Primjer tabele za evidentiranje procjene

  

    4.2.1. Plan – sadrži ciljeve (željeni ishodi sestrinske njege) i sestrinske intervencije potrebne kako bi se ostvario cilj.


	– Ciljevi se utvrđuju na temelju očekivanja pacijenta (najbolje zapisati riječi pacijenta), raspoloživih resursa i stručnog znanja i iskustva medicinske sestre/tehničara.

	– Ciljevi trebaju biti realno ostvarljivi, jasni, konkretni i obično uključuju vremenski raspon u kojem ih treba postići i evaluirati (npr. „Postići tjelesnu težinu od 70 kg za 1 mjesec“ ili „Prestati pušiti do 1. lipnja“).

	– Plan treba da ima evidentirane planirane intervencije za koje se procjenjuje da će pomoći u postizanju ciljeva.

	– Planovi mogu biti kratkoročni i dugoročni sa naznačenim rokovima izvršenja prema prioritetu (veći učinak se postiže sa više kratkoročnih ciljeva).

	– U izradu plana uključuje se pacijent ili članovi obitelji.





  
Slika 1.3 Primjer tabele za evidentiranje plana i cilja


   

	– Plan za pacijenta mora biti potpisan od strane medicinske sestre/tehničara koja je izradila plan i pacijenta koji svojim potpisom potvrđuje suglasnost na izrađen plan.




    4.2.2. Implementacija predstavlja aktivnosti koje medicinska sestra/tehničar provodi, a odnose se na provođenje planiranih dijagnostičkih i terapeutskih postupaka, edukaciju, savjetovanje, demonstriranje i monitoring (praćenje) pacijenta.


	– Ukoliko se provodi savjetovanje ili edukacija obvezno pored vrste navesti i kraći sadržaj koji detaljnije opisuje savjete ili sadržaj edukacije.

	– Evidentirati ako je pacijentu uručen pisani informativni ili promotivno–preventivni materijal.

	– Uz svaku obavljenu intervenciju upisati datum i potpis medicinske sestre/tehničara koja je provela postupak.




  
Slika 3: Primjer tabele za evidentiranje provedenih postupaka (Implementacija)



  
Slika 4: Primjer tabele za evidentiranje evaluacije


    
   

    4.2.3. Evaluacija je ocjena ispunjenosti zadatih ciljeva. U slučaju da cilj nije ispunjen, da je evaluacija negativna, potrebno je uraditi dodatnu procjenu i izraditi novi plan. U evaluaciji napisati eventualna odstupanja od dogovorenog plana uz navođenje razloga za odstupanje.

    4.2.4. Ukoliko nije dostupan standardizirani obrazac sa evidentiranim osnovnim elementima sestrinskog procesa, zabilješke u dokumentaciji mogu imati specifičnu formu zapisa u vidu akronima SOAPIER.

    
    	S – subjektivni simptomi – ono što pacijent kaže,

    	O – objektivni znaci – mjerenja, dijagnostički nalazi,

    	A – analiza dobivenih podataka i procjena pacijenta, 

    	P – plan postupaka, 

    	I – intervencije, 

    	E – evaluacija, 

    	R – revizija (izmjena ili dopuna plana).

  

    4.3. Preporuke za vođenje sestrinske dokumentacije

  
	– sestrinska dokumentacija se može voditi u papirnoj ili elektronskoj formi,

	– citiranje pacijenta je dozvoljeno,

	– za točnost, potpunost i pravodobnost evidentiranih podataka u dokumentaciju, odgovorna je medicinska sestra/tehničar, koja unosi podatke i to potvrđuje svojim potpisom,

	– svaka izmjena i dopuna podataka treba da je datirana i ovjerena potpisom,

	– nije dozvoljena uporaba korektora,

	– pisati kemijskom olovkom, uredno, čitko, jasno, sažeto, nedvosmisleno,

	– izbjegavati skraćenice, osim općeprihvaćenih,

	– poštivati povjerljivost podataka.




Evidentirani podatci treba da: 

	– oslikavaju stanje pacijenta i njegove potrebe za zdravstvenom njegom,

	– imaju kronološki niz koji čini logičnu cjelinu,

	– u svakom trenutku pokazuje šta je, kako i kada urađeno.



  
Nije dozvoljeno:


	– upisivati i potpisivati intervencije koje je proveo neko drugi,

	– uništiti, “zagubiti” dokumentaciju,

	– unositi nepotpune i neprovjerene podatke,

	– pisati neprimjerene komentare (negativne podrugljive karakteristike, proste riječi i sl.).




4. REVIZIJA

Revizija ove procedure obavlja se svake tri godine, po potrebi i ranije.

[image: 5] PROCEDURA PRANJA I DEZINFEKCIJE RUKU

    1. OPĆA IZJAVA O POLITICI

    Pranje ruku je najvažnija pojedinačna mjera u prevenciji infekcija. Pod pojmom pranja ruku se definira više radnji u cilju odstranjenja nečistoća i smanjenja prolazne kolonizacije bakterijske flore uz uporabu tekuće vode i tekućeg sapuna. Ustanova osigurava mjesta za pranje ruku koja su na rapolaganju pacijentima i osoblju. Na mjestima za pranje ruku trebaju biti postavljene upute za pravilan postupak pranja.

    Svrha ove procedure je definirati postupak pravilnog pranja ruku, u cilju sprječavanja nastanka i širenja infekcija.

    2. PODRUČJE PRIMJENE

    3. DISTRIBUCIJA I NADZOR

    4. PROCEDURA

    4.1. Higijensko pranje ruku

    Pranje ruku je neophodno prije i poslije svakog direktnog kontakta s pacijentom i izvodi se tekućom vodom i tekućim sapunom da bi se uklonila prljavština i prolazna flora, kao i poslije svakog direktnog kontakta s kožom pacijenta, tjelesnim tekućinama ili ekskretima, kontaminiranim vešom i opremom, nakon skidanja rukavica i nakon korištenja toaleta.

    Prije pranja ruku potrebno je skinuti nakit (prstenje, narukvice i sat).

    4.2.  Upute za pranje ruku


	– koristiti tekući sapun,

	– koristiti toplu tekuću vodu,

	– slavine trebaju biti podešene da se lako otvaraju i zatvaraju,

	– izbjegavati prskanje po odjeći i na pod,

	– dobro trljati ruke jednu s drugom najmanje 30 sekundi,

	– intenzivno trljati prste i predio između prstiju,

	– temeljno isprati ruke,

	– posušiti ruke papirnatim ručnikom i ručnikom zatvoriti slavinu.





    4.3. Procedura antiseptičkog pranja ruku – dezinfekcija kože

    Obavlja se prije bilo koje antiseptičke radnje zbog uništavanja mikroorganizama sa ruku zdravstvenih djelatnika i odnosi se na bilo koju radnju pri kojoj se koristi antiseptički rastvor radi čišćenja i dezinfekcije ruku. Higijensko trljanje ruku sa dezinficijensom sastoji se od trljanja ruku s malom količinom od oko 4 ml visoko učinkovitog i brzodjelujućeg antiseptičkog sredstva, u trajanju od 30 sekundi.

    Postupak:

    Na dlanove opranih suhih ruku nanijeti oko 4 ml dezinficijensa i utrljavati dok se koža ne osuši da bi se postigao baktericidan i fungicidan učinak.

    5. REVIZIJA

    Revizija ove procedure obavlja se svake 3 godine, po potrebi i ranije.


HIGIJENSKO PRANJE RUKU (minimalno 30 sekundi)


  
Namočiti ruke pod tekućom vodom



  
Dozirati tekući sapun za pranje ruku



  
Trljati dlan o dlan



  
Dlan desne ruke o nadlanicu lijeve ruke i obrnuto



  
Dlan o dlan s isprepletenim prstima



  
Obuhvatiti prste suprotne ruke i trljati



  
Kružnim pokretima trljati palcem obje ruke



  
Vrhovima prstiju desne ruke o dlan lijeve ruke i obrnuto



  
Temeljito isprati ruke tekućom vodom



  
Osušiti ruke jednokratnim papirnatim ručnikom



  
Korištenim ručnikom zatvoriti slavinu



  
Suhe i čiste ruke


    





[image: 6] PROCEDURA SIGURNOG ODLAGANJA OŠTRIH PREDMETA

    1. OPĆA IZJAVA O POLITICI

    Svaki radnik koji rukuje oštrim predmetima kao što su igle, skalpeli, lancete, u riziku je od ozljede i moguće infekcije. 

    Cilj ove procedure je smanjiti/spriječiti ozljede i moguće infekcije sigurnim i pravilnim odlaganjem oštrih predmeta. 

    2. PODRUČJE PRIMJENE

    3. DISTRIBUCIJA I NADZOR

    4. PROCEDURA

    Oštri otpad kao što su igle, skalpeli, lancete i drugi medicinski instrumenti za jednokratnu uporabu, odlažu se na mjestu nastanka u namjenski prilagođen spremnik.

    4.1. Spremnik za odlaganje oštrih predmeta za jednokratnu uporabu

    4.1.1. Spremnik mora biti od tvrde plastike, neprobojan za sadržaj i napravljen tako da ga oštri otpad ne može probiti i da je onemogućeno ispadanje sadržaja ili ozljeđivanje i prijenos infekcije na osobe koje odlažu otpad ili rukuju sa otpadom

    4.1.2. Medicinska sestra/tehničar priprema spremnik za oštri otpad i vrši obilježavanje. Na oznaku upisuje slijedeće podatke: izvor otpada (naziv službe), kategoriju i šifru otpada (oštri predmeti 18 01 01), a po zatvaranju spremnika upisuje vrijeme i datum zatvaranja.

    4.1.3. Spremnik treba da stoji blizu mjesta gdje se koriste oštri predmeti, koliko to dozvoljava praktičnost (na terapijskim kolicima).

    4.2. Odlaganje oštrih predmeta 

    4.2.1. Odlaganje oštrih predmeta se obavlja na siguran način, koji neće ugroziti osobu koja odlaže kontaminirane oštre predmete ili će rizik biti veoma mali.

    4.2.2. Ne preporuča se vraćanje plastičnog štitnika na iglu. Kada situacija nalaže vraćanje štitnika na iglu (npr. pen za inzulin) koristiti »metodu jedne ruke».

    4.2.3. Ukoliko spremnik nije na mjestu izvođenja intervencije, tada se kontaminirana igla ne nosi u rukama, već u bubrežnjaku, a onda pincetom odlaže u namjenski spremnik.

    4.2.4. Igle se odlažu tako što se igla od šprice odvaja potezanjem šprice unazad kada je igla već u otvoru spremnika za oštri otpad.

    4.2.5. U kućnoj posjeti pacijentu obveza svakog zdravstvenog djelatnika je da na siguran način vrati u službu uporabljene oštre predmete, a zatim dalje postupi po proceduri.

    4.3. Postupak sa spremnikom za odlaganje oštrih predmeta 

    4.3.1. Spremnik smije biti napunjen do 2/3 njegovog volumena i nakon toga se zatvara bez mogućnosti ponovnog otvaranja (ne sipati dezinfekcijsko sredstvo)

    4.3.2. Medicinska sestra/tehničar po zatvaranju spremnika, isti predaje spremačici, koja spremnik odnosi u prostor za privremeno odlaganje otpada u službi, a potom prema dnevnom rasporedu odlaganja otpada, isti odnosi u središnju prostoriju za odlaganje infektivnog otpada u ustanovi.

    4.3.3. Svaka primopredaja medicinskog otpada se evidentira:


	– mjesto nastanka otpada (intervencija, služba, ambulanta),

	– vrsta otpada sa šifrom otpada,

	– količina otpada,

	– datum i vrijeme primopredaje,

	– potpis osobe koja je predala otpad, i osobe koja ga je preuzela.




    Svaka ozljeda radnika oštrim predmetom podliježe pismenoj prijavi.

    5. REVIZIJA

    Revizija ove procedure obavlja se svake 3 godine, po potrebi i ranije.






[image: 7] PROCEDURA PRIPREME I STERILIZACIJE INSTRUMENATA I SANITETSKOG MATERIJALA

    1. OPĆA IZJAVA O POLITICI

    Sterilizacija je postupak kojim se u potpunosti uništavaju svi oblici mikroorganizama i njihovih spora sa instrumenata i sanitetskog materijala. Priprema za sterilizaciju i sterilizacija medicinskih instrumenata i sanitetskog materijala provodi se u cilju sprječavanja pojave i prijenosa infekcije na pacijente, samog sebe i okruženje.

    Cilj procedure je provođnje postupka sterilizacije na jedinstven i siguran način. 

    2. PODRUČJE PRIMJENE

    3. DISTRIBUCIJA I NADZOR

    4. PROCEDURA

    4.1. Priprema instrumenata za sterilizaciju

    4.1.1. Korištene instrumente podvrgnuti postupku pranja i mehaničkog čišćenja sasušene krvi, gnoja i drugih izlučevina.

    4.1.2. Mekanom četkicom pere se svaki instrument posebno i svaki njegov dio, naročito zglobne dijelove i neravne površine (ne upotrebljavati metalnu četku za pranje instrumenata).

    4.1.3. Instrumente prati hladnom vodom, pa toplom vodom, a nakon toga potopiti u dezinfekcijsko sredstvo odgovarajuće koncentracije po uputi proizvođača.

    4.1.4. Dezinficirane instrumente dobro oprati pod mlazom vode, uz obveznu zaštitu materijala i instrumenata od fizičkog i termičkog oštećenja, jer grubo odbacivanje i rukovanje istim može uzrokovati njihovo oštećenje.

    4.1.5. Dezinficirane i oprane instrumente slagati na višeslojne gaze – komprese i na za to predviđene površine, radi cijeđenja i brisanja.

    4.1.6. Dobro posušene instrumente složiti na posebne rešetke ili u specijalne kasete, a broj i vrsta instrumenata zavise od intervencije za koju su kompleti namijenjeni.

    4.1.7. Na kasetu staviti test traku (indikator) za kontrolu sterilizacije, sa upisanim vremenom i datumom sterilizacije.

    4.1.8. Poluotvorene kasete sa instrumentima staviti u sterilizator. 

    4.2. Priprema sanitetskog materijala za sterilizaciju 

    4.2.1. Složiti gazu različitog oblika i veličina u bubanj. 

    4.2.2. Bubnjeve puniti gazom koja će se uporabiti unutar 24 sata.

    4.2.3. Gaze slagati „na preklop“ radi lakše cirkulacije vodene pare u cilju učinkovite sterilizacije. 

    4.2.4. Perforacije na bubnju otvoriti.

    4.3. Sterilizacija vodenom parom pod pritiskom (autoklav)

    4.3.1. Sterilizacija vrućom vodenom parom pod pritiskom je postupak uništavanja svih vrsta mikroorganizama i njihovih spora sa instrumenata i sanitetskog materijala.

    4.3.2. Pripremljene kazete sa instrumentima i bubnjeve sa sanitetskim materijalom složiti u autoklav, a vrijeme, tlak i temperaturu obvezno uskladiti prema uputi proizvođača.

    4.3.3. Ovisno o vrsti materijala koji se sterilizira u autoklavu, preporučena temperatura kreće se između 126 i 138ºC, a tlak između 1,5 i 2,5 bara, vrijeme sterilizacije je od 3 do 30 minuta.

    4.4. Sterilizacija suhom toplotom (suhi sterilizator)

    4.4.1. Suhim zrakom sterilizirati predmete koji podnose visoku temperaturu – stakleni i metalni predmeti (instrumenti).

    4.4.2. Preporučena temperatura za sterilizaciju instrumenta u suhom sterilizatoru je 160°C u trajanju od dva sata ili 170°C u trajanju od jedan sat od vremena postizanja ciljane temperature. 

    4.4.3. Ako se koristi viša temperatura može doći do oštećenja oštrih instrumenata.

    Nakon završene sterilizacije i vremena hlađenja (optimalno vrijeme je 60 minuta) kazete i perforacije na bubnju zatvoriti, i odložiti bubanj na predviđeno, sigurno mjesto. 

    4.5. Evidencija postupka sterilizacije

	– datum i vrijeme uključenja sterilizatora,

	– vrsta materijala koji se sterilizira,

	– visina temperature na kojoj se sterilizira,

	– vrijeme postignute potrebne temperature,

	– vrijeme trajanja sterilizacije,

	– vrijeme isključenja sterilizatora,

	– potpis medicinske sestre/tehničara koja je obavila pripremu i sterilizaciju.



4.6. Kontrola sterilizacije

    Kontrola sterilizacije je postupak kojim se provjerava ispravnost i uspješnost provedene sterilizacije. Kontrola se provodi kontinuirano.

      4.6.1. Metode kontrole sterilizacije su:


	– Fizička metoda je indirektna metoda kojom se konstatira da su temperatura i tlak u autoklavu ili samo temperatura u suhom sterilizatoru postignuti, a provodi se praćenjem termometra i manometra.

	– Kemijska metoda je indirektna metoda i zasniva se na promjeni kemijske materije uslijed djelovanja temperature. Provodi se pomoću namjenskih test traka koje nakon postignute temperature od 160°C mijenjaju boju.

	– Biološka metoda je direktna metoda i ujedno i najpouzdanija, jer direktno kontrolira učinkovitost eliminacije mikroorganizama. Izvodi se pomoću bakterijskih spora u obliku bioloških indikatora.



4.6.2. Za svaki sterilizator u knjigu sterilizacije evidentirati nalaze provedenih kontrola sterilizacije kao dokaz ispitivanja i valjanosti sterilizacije. 

    4.7. Mjere opreza:


	– Poslije pranja instrumenata provjeriti postignutu čistoću i funkciju instrumenata.

	– Prije sterilizacije instrumente zatvoriti na prvi zub.

	– Instrumente sa zglobnim površinama održavati prema uputi proizvođača.

	– Medicinske sestre/tehničari dužni su pratiti parametre rada uređaja (postignutu temperaturu, tlak, pad napona ili nestanak električne energije). U slučaju nestanka električne energije postupak sterilizacije ponoviti, osim ako je prekid bio kratkotrajan, te nije utjecao na smanjenje temperature.

	– Ukoliko sterilizaciju ne dovršava ista osoba koja je počela proces, u knjigu evidencije upisati ime i prezime medicinske sestre/tehničara koja je završila postupak.

	– Kazete sa instrumentima koje nisu otvarane smatraju se sterilnim 72 sata.

	– Sterilan materijal čija je uporaba započela nakon 24 sata, više nije sterilan.

	– Potrebno je jamčiti sigurnost sterilnog materijala.

	– Kad postoji sumnja u sterilnost materijala, ponoviti proces sterilizacije.




 5. REVIZIJA

 Revizija ove procedure obavlja se svake 3 godine, po potrebi i ranije.

[image: 8] PROCEDURA MJERENJA TJELESNE MASE I VISINE SA ODREĐIVANJEM INDEKSA TJELESNE MASE

    1. OPĆA IZJAVA O POLITICI

    Indeks tjelesne mase (engleski Body Mass Index, BMI) je okvirni pokazatelj uhranjenosti, koji dovodi u odnos težinu i visinu, a primjenjiv je za osobe starije od 18 godina, osim trudnica i sportaša sa povećanom mišićnom masom. Izračunava se tako da se vrijednost tjelesne mase osobe, dobivene mjerenjem, a izražene u kilogramima, podijeli s kvadratom visine izražene u metrima.

    Cilj procedure je pravilno mjerenje tjelesne mase i visine i točno određivanje indeksa tjelesne mase. 

    2. PODRUČJE PRIMJENE

    3. DISTRIBUCIJA I NADZOR

    4. PROCEDURA

    4.1. Potrebna oprema


	– vaga sa visinomjerom, postavljena na tvrdu podlogu,

	– tablica za izračunavanje BMI ili kalkulator.





    4.2. Priprema pacijenta

	– pacijentu objasniti cilj, značaj i način izvođenja procedure,

	– zamoliti pacijenta da skine cipele i veći dio odjeće, kao i naočale, velike ukosnice ili masivan nakit ukoliko ga ima, ukoliko pacijent koristi ortopedska pomagala (proteza, mider) pacijenta prvo mjeriti sa pomagalima, a zatim posebno izmjeriti pomagala i oduzeti od ukupne težine pacijenta.



    
    4.3. Mjerenje tjelesne težine 

      4.3.1. Provjeriti ispravnost vage (uteg na 0, „pera“ vage izjednačena).

      4.3.2. Pomoći pacijentu da stane na vagu ukoliko je to potrebno.

      4.3.3. Pacijent treba stati na vagu leđima okrenut prema visinomjeru, sa rukama spuštenim niz tijelo.

      4.3.4. Objasniti pacijentu da je važno da miruje tijekom mjerenja.

      4.3.5. Veliki uteg klizeći pomaći do udubljenja na skali koje predstavlja vjerovatnu težinu pacijenta (raspon između udubljenja je 10 kg).

      4.3.6. Mali uteg klizeći pomjerati (raspon između udubljenja je 100 g dok se „pera“ vage ne izjednače).

      4.3.7. Zbrojiti brojeve sa donje i gornje skale kako bi se odredila težina pacijenta.

      4.3.8. Vratiti tegove na „0“.

      4.4. Mjerenje tjelesne visine

      4.4.1. Pacijent stoji ispravljen na postolju vage.

      4.4.2. Podignuti mjernu šipku iznad glave pacijenta.

      4.4.3. Spuštati šipku dok ne dodirne vrh pacijentove glave.

      4.4.4. Pročitati visinu pacijenta.

  
    4.4.5. Pomoći pacijentu da siđe sa vage. 


  
Slika 3.1 Tabela sa izračunatim vrijednostima BMI



    4.5. Izračun BMI

    Vrijednosti dobivene mjerenjem visine (u m2) i težine u (kg) uvrstiti u formulu ili koristiti tablice sa već izračunatim vrijednostima BMI.

    BMI = masa (kg) / visina² (m²)

    4.6. Tablica uhranjenosti

    
      
        
        
      
      
        
          	
            BMI
          
          	
            Klasifikacija
          
        

        
          	
            <18
          
          	
            Pothranjenost
          
        

        
          	
            19 – 25
          
          	
            Idealna težina
          
        

        
          	
            26 – 30
          
          	
            Prekomjerna tjelesna masa
          
        

        
          	
            >31
          
          	
            Pretilost
          
        

      
    

    Tablica 3.1 – Tablica uhranjenosti

    4.7. Evidencija

    Po završetku ove procedure medicinska sestra/tehničar evidentira u postojeću važeću medicinsku dokumentaciju ustanove: 


	– opće podatke pacijenta,

	– datum i vrijeme mjerenja,

	– vrijednost dobivenu mjerenjem i izračunom BMI,

	– potpis medicinske sestre/tehničara koja je izvela postupak.



5. REVIZIJA

Revizija ove procedure obavlja se svake 3 godine, po potrebi i ranije.

    1. OPĆA IZJAVA O POLITICI

    Cilj procedure je osigurati precizno mjerenje glukoze iz periferne krvi (GUK) elektronskim aparatom (glukometar).

    Korištenje glukometra ima svoje prednosti: jednostavan postupak, brzo dobivanje rezultata i smanjenje komplikacija vezanih za punkciju vene.

    2. PODRUČJE PRIMJENE

    3. DISTRIBUCIJA I NADZOR

    4. PROCEDURA

    Glukoza u perifernoj krvi se mjeri po nalogu liječnika i u ovisnosti od stanja pacijenta po procjeni medicinske sestre/tehničara.

    4.1. Priprema materijala


	– glukometar,

	– trakice za mjerenje GUK–a,

	– lanceta,

	– rukavice,

	– bubrežnjak,

	– spremnik za odlaganje oštrih predmeta,

	– dezinfekcijsko sredstvo,

	– tupfer vate.



    
    
    4.2. Priprema pacijenta

    Procedura se obavlja u suglasnosti s pacijentom, to jest njegovim pristankom i objašnjenim razlozima zbog čega se procedura obavlja. 

    4.3. Postupak mjerenja

    4.3.1. Oprati ruke sapunom, toplom vodom, posušiti i navući rukavice.

    4.3.2. Aparat pokrenuti po uputi proizvođača.

    4.3.3. Umetnuti odgovarajuću trakicu u aparat.

    4.3.4. Provjeriti kôd trakice.

    4.3.5. Obrisati jagodicu prsta nedominantne ruke dezinfekcijskim sredstvom i pustiti da se osuši.

    4.3.6. Izvršiti ubod.

    4.3.7. Slijedi usisavanje ili nakapavanje krvi na traku u ovisnosti od vrste aparata.

    4.3.8. Poslije obavljenog uzimanja uzorka krvi staviti tupfer na ubodno mjesto. 

    4.3.9. Očitati rezultat mjerenja na aparatu, zapisati rezultat i obavijestiti liječnika o vrijednosti GUK–a kod pacijenta.

    4.4. Odlaganje uporabljenog materijala


	– lancetu odložiti u spremnik za odlaganje oštrog otpada,

	– uporabljenu trakicu odlažiti u kantu za infektivni otpad,

	– rukavice odložiti u infektivni otpad ukoliko su iste došle u kontakt s krvlju pacijenta.



4.5. Evidencija

    Po završetku procedure medicinska sestra/tehničar evidentira u postojeću važeću medicinsku dokumentaciju ustanove: 


	– opće podatke pacijenta,

	– datum i vrijeme mjerenja GUK–a,

	– vrijednost GUK–a dobivenu mjerenjem,

	– potpis medicinske sestre/tehničara koja je izvela postupak.



5. REVIZIJA

Revizija ove procedure obavlja se svake 3 godine, po potrebi i ranije.






[image: 10] PROCEDURA SNIMANJA ELEKTROKARDIOGRAMA (EKG)

    1. OPĆA IZJAVA O POLITICI

    

  
  LITERATURA
  




  
 

LITERATURA

 1. Agencija za kvalitet i akreditaciju u zdravstvu u Federaciji Bosne i Hercegovine. Akreditacijski standardi za dom zdravlja, Sarajevo, 2017.

 2. Agencija za kvalitet i akreditaciju u zdravstvu u Federaciji Bosne i Hercegovine. Akreditacijski standardi za timove porodične medicine, Sarajevo, 2014.

 3. Ausserhofer D., Novo A., Rakić S., Dropić E., Fišeković E., Sredić A. &Van Malderen, G., Standardi, vodiči i protokoli za zdravstvenu njegu u Bosni i Hercegovini - izvještaj o najboljoj praksi. Finalni izvještaj. Fondacija fami, Sarajevo, 2015.

 4. Aziz AM., Variations in aseptic technique and implications for infection control. British Journal of Nursing, 2009;18(1):26-31. 

 5. Bianchi J., Causes and strategies for moisture lesions. Nursing Times, 2012;108(5):20-22.

 6. BQM, časopis Udruženja za kvalitet i akreditaciju u zdravstvu FBiH, br.1; 2006.

 7. Cameron J., Exudate and care of periwound skin. Nursing Standard, 2004;19(7):62-68.

 8. Eide H., Eide T., Komunikacija sestra-pacijent. Udruženje medicinskih sestara i tehničara, Beograd, 2005.

 9. Ferreira AM., de Andrade D., Integrative review of the clean and sterile technique, agreement and disagreement in the execution of dressing. Acta Palulista de Enferma- gem, 2008;21:117-21.

10. Flour M., The pathophysiology of vulnerable skin. World Wide Wounds, 2009.Dostupno na: www.worldwide- wounds.com/2009/September/Flour/vulnerable- skin- 1.html Datum pristupa informaciji: 22.1.2013.

11. Grgurić B., Osnovni principi asepse i antisepse. Acta Med Croatica, 2009;63(4):97-8.

12. Grubauer G., Feingold KR., Harris RM., Elias PM., Lipid content and lipid type as determinants of the epidermal permeability barrier. Journal of Lipid Research, 1989;30:89-96.

13. Gvožđak M., Tomljanović B., Temeljni hitni medicinski postupci. Hrvatska komora medicinskih sestara, Hrvatski zavod za hitnu medicinu, Zagreb, 2011.

14. http://astma.rs/astma/pravilna-upotreba-pumpice-inhalatora/

15. http://kcnis.rs/files/TEKST-SESTRINSKE-INTERVENCIJE.pdf

16. http://klokanica.24sata.hr/beba/mama-poslije-poroda/kako-vam-moze-pomoci-patronazna-sestra-879 - klokanica.24sata.hr

17. http://nika.rs/v3/sta-lecimo/lecenje-i-rehabilitacija-u-domu-pacijenta-patronaza/

18. http://nursing411.org/Courses/MD0919_Nursing_care_sensory_neurologic/1-16_Nursing_Care_sensory_neuro.html

19. https://velikirecnik.com/2016/05/07/imobilizacija/

20. https://vssvalzbety.files.wordpress.com/2015/10/tehnike-terapija-bp-2015.pdf

21. http://www.adiva.hr/ispravna-primjena-lijekova.aspx

22. http://www.akaz.ba/Index/Politike_procedure.htm

23. http://www.cochrane.org/hr/CD003588/optimalno-vrijeme-zamjene-kanila-braunila-spojenih-na-krvne-zile

24. http://www.goal.com/hr/news/6935/sve-vijesti/2015/04/02/10174122/pr-pravilno-koristite-kapi-i-sprej-za-nos

25. http://www.hitnapomoc.net/zavoj-lakta/

26. http://www.hitnazg.hr/prva-pomoc/zavoj

27. http://www.hitnazg.hr/prva-pomoc/imobilizacija 

28. http://www.judzks.ba/Portals/0/Radovi_uposlenika/Medicinska%20sestra-edukator.pdf

29. http://www.kcus.ba/updf/31_Vodic%20za%20sestre%20i%20tehnicare%20instrumentare.pdf

30. http://www.medicalcg.me/izdanje-br-90/uloga-i-znanje-medicinske-sestre-kao-edukatora-radno-vaspitanje/

31. http://www.medicinskaedukacija-timkme.com/wp-content/uploads/2015/09/TEHNIKA-PLASIRANJA-INTRAVENSKE-KANILE.pdf

32. http://www.mzss.hr/hr/programi_i_projekti/prevencija/nacionalni_program_zdravstvene_zastite_osoba_sa_secernom_bolescu

33. http://www.roditelji.hr/beba/0-3-mjeseca/1467-mljecac-ili-soor-cesta-gljivicna-infekcija-kod-beba/

34. https://www.scribd.com/doc/124935486/Dekubitus

35. http://www.udrugahups.hr/wp-content/uploads/2016/02/Priruc%CC%8Cnik-za-majke-2015.pdf

36. Huljev D., Gajić A., Triller C., Kecelj Leskovec N., Uloga debridmana u liječenju kroničnih rana. Acta Medica Croatica, 2013;66(1):79-84.

37. Hunter J., Intramuscular injection techniques. Nursing Standard, 2008, 22: 24, 35 -40.

38. Infant Feeding Guidelines. National Helth and Medical Research Council. Australia, 2012.

39. International Journal “Total Quality Management & Excellence”, Vol. 36, No. I - 2, 2008, YUSQ leQ 2008.

40. Jovanovski Dašić M., Simović S., Dakić D., Dukić M., Đuranović M., Vujnović A., Vodič za dojenje. Ministarstvo zdravlja Crne gore, 2014.

41. Kim KY, Kang JH, Na JY, Kang DK, The Effect of Extracorporeal Shock Wave Therapy on Pressure Ulcer. J Korean Acad Rehabil Med, 2010.34(2):227-232. Korean.

42. Kocić L.,Mitić P., Milosavljević V., Pajević Ž., Sestrinske intervencije. Klinički Centar Niš,decembar, 2009.

43. Langøen A., Lawton S., Dermatological problems and periwound skin. World Wide Wounds, 2009. Dostupno na: www.worldwidewounds.com/2009/November/Lawton Langoen/vulnerable-skin-3.html. Datum pristupa informaciji: 22.5.2013.

44. Lawton S., Langøen A.,Assessing and managing vulnerable periwound skin. World Wide Wounds, 2009. Dostupno na: www.worldwidewounds.com/2009/October/Lawton-Langoen/vulnerable-skin-2.html. Datum pristupa informaciji: 22.5.2013.

45. LEMON stručni tekstovi iz sestrinstva. SZO, Regionalni ured za Evropu, prijevod Jež Sarajevo, 1992.

46. Lippincor W.,&Wilkins USA; Sestrinske procedure- prevod sa engleskog/DATA STATUS, IV izdanje, Beograd, 2010.

47. Marinović Kulišić S., Lipozenčić J., Uloga neutralnih pripravaka u njezi okolne kože venskog vrijeda. Acta Med Croatica, 2011;65(2):41-45.

48. mz.ks.gov.ba/njega majke i novorođenčeta

49. Nola I., Pus J., Jakić Budišić J., Njega okolne kože vrijeda. Acta Med Croatica, 2009;63(4):99-103.

50. NPUAP-EPUAP (National Pressure Ulcer Advisory Panel-European Pressure Ulcer Advisory Panel). Prevention and Treatment of Pressure Ulcers: Clinical Practice Guideline.Washington DC: National Pressure Advisory Panel; 2009.

51. Paravlić F., RIJEČ KAO LIJEK, Priručnik za medicinske sestre i tehničare.Ministarstvo zdravstva Kantona Sarajevo, JU Opća bolnica “Prim. Dr. Abdulah Nakaš”, Sarajevo, 2006.

52. Pegram A., Bloomfield J.,Wound care: principles of aseptic technique. Mental Health Pract, 2010;14:14-8. 

53. Pravilnik o upravljanju medicinskim otpadom, „Službene novine Federacije BiH“, br. 77/08.

54. Rowley S., Clare S., Macqueen S., Molyneux R., ANTT v2: An updatedpractice framework for aseptic technique. British Journal of Nursing, 2010: 19(5); S5-S11.

55. Sedmak D., Vrhovec M., Huljev D., Prevencija tlačnog vrijeda (dekubitusa). Acta Med Croatica, 2013, 67 (Supl. 1); 29-34.

56. Sestrinske intervencije. Klinički centar Niš, decembar, 2009.

57. Sestrinske procedure. IV izdanje, Beograd, 2010.

58. Stamenović M., Zdravstveno vaspitanje. Clipart, Ćuprija, 2004, (277-278).

59. Standardi i normativi zdravstvene zaštite i nomenklatura usluga u Federaciji Bosne i Hercegovine. Plava knjiga, 2014. Federalno ministarstvo zdravstva, Zavod za javno zdravstvo Federacije Bosne i Hercegovine, Sarajevo/Mostar, 2014. 

60. Stojiljković J., Zdravstvena nega, 3 izdanje - Beograd 2013.

61. Tijanić M., Đuranović D., Rudić R., Milović L., Zdravstvena nega i savremeno sestrinstvo. Beograd, Naučna KMD, 2010. 

62. Zakon o evidencijama u oblasti zdravstva, “Službene novine Federacije BiH”, br. 37/12.

63. Zakon o pravima, obavezama i odgovornostima pacijenata, “Službene novine Federacije BiH”, br. 40/10.

64. Zakon o sestrinstvu i primaljstvu, „Službene novine Federacije BiH“, br. 43/13.

65. Zakon o sistemu poboljšanja kvaliteta, sigurnosti i o akreditaciji u zdravstvu, „Službene novine Federacije BiH“ br. 59/05, 52/11, 6/17.

66. Zakon o slobodi pristupa informacijama, „Službene novine Federacije BiH“, br. 32/01.

67. Zakon o zdravstvenoj zaštiti,„Službene novine Federacije BiH“, br.46/10.

68. Džino S., Krnić K., Katava Bašić A., Vodič za postpartalnu njegu majke i novorođenčeta. Ministarstvo zdravstva Kantona Sarajevo, Institut za naučnoistraživački rad i razvoj Kliničkog centra Univerziteta u Sarajevu, Sarajevo, 2009.

69. Šepec S. i sur., Standardizirani postupci u zdravstvenoj njezi. Hrvatska komora medicinskih sestara, Zagreb, 2010.

70. Švrakić S., Vuković S., Bajramović E., Peševski Z., Vodič za prevenciju i liječenje dekubitusa. Ministarstvo zdravstva Kantona Sarajevo, Institut za naučnoistraživački rad i razvoj Kliničkog centra Univerziteta u Sarajevu, Sarajevo, 2009.

71. www.akaz.ba/korisni_dokumenti/procedura/DZ Tuzla

72. www.msd-priručnici-/placebo.hr/msd-priručnik/pedijatrija/rast_i razvoj/tjelesni rast

73. www.zzjzpgz.hr/uzl/gu/njega_pupka.htm

  

OEBPS/Images/s113a.png





OEBPS/Images/braunila_6.jpg





OEBPS/Images/ruke_0001.jpg





OEBPS/Images/sc_8.jpg





OEBPS/Images/s2-korice.png
STANDARDNE OPERATIVNE
PROCEDURE ZDRAVSTVENE
NJEGE U PRIMARNOJ
ZDRAVSTVENOJ ZASTITI






OEBPS/Images/infuzija_2.jpg





OEBPS/Images/s100b.jpg





OEBPS/Images/s108a.jpg





OEBPS/Images/s1-povratni.jpg
Postupak Primjena

Omotati zavoj
kruino, zatim
izvest povratni
pokret, a potom
koristiti krune
pokrete radi

Tavijanje glave.
Ovaj postupak se
primjenjuje kod
zavijanja batrljka i

Sake.
konacne fiksacije
(Hipokratova
kapa).
uda kapa Tavijanje

glave.






OEBPS/Images/sc_pravilno.jpg





OEBPS/Images/braunila_8.jpg





OEBPS/Images/braunila_4.jpg





OEBPS/Images/im_2.jpg





OEBPS/Images/sc_6.jpg





OEBPS/Images/ruke_0003.jpg





OEBPS/Images/s1-spiralni.jpg
Postupak Primjena

SYEII(I .lirug Kod dugatki,
dielimino pravih
(273 prekriva dijelova ijela.

prethodni.






OEBPS/Images/infuzija_4.jpg





OEBPS/Images/s111.jpg





OEBPS/Images/s1-zavoj-dezelov.jpg
Postupak

Ia fisksiranje
ramena i lakta

§§

Pazuh—rame
— lakat.

foaez (rojoza() Ao3NESIQ






OEBPS/Images/s1-im.jpg
Konektor

Prsten klipa
Koza
Dio za IM
3 injekciju
Migi¢ Potkozno Ieral]
tkivo
Nervus

ischiadicus






OEBPS/Images/s1-bradenova.png
| BRADENOVA SKALA ZA PROCJENU RIZIKA NASTANKA DEKUBITUSA/DEKUBITALNOG ULKUSA

Datum
procjene
Tmei prezime pacijent:
o
T Kompleto ogrankess | 7. Jaks ogramicena T Tak ogramicens TEaosEaR T[T [T
q SENZORNA Nerssmjenapoduiyie, | Resmjenabolnipodnai | Reamjeusverbalnepodrais | Resmjenavesbalne 2 [klz
PERCEPCLIA oganiZen osjeca bokn: e jaukom i nemitom b | 2i ne moge iskazatipatrdn & | podrazzje Nisuprimma |3 |3 [3
vecemdijlu thels ogoitaiensaiza smazem | seoksens i g oitecenja. moreisiaztbali | ¢ |4 [
osobnost osie nelasdnost
T Koz stalwo vIaea FRom caro Tadar TKempovremess vz | . Komjenfelo iz [T [T [T
n VLAZNOST Salno prisum Primjeiyiess | Cesto,alineuviek. ‘Tosteljinase mijenp jedmm | Kofajeobiczosuln. 2 (ke
peisvakom olsetanu tokudana Posteliinasemumii w3 3 (3
4 |4 [4
TTa TS T Fovremeso boda TTatE T[T [T
: 2 |2 |2
m - Pacijentjestboupossli | Hodamjejeoganienoiline | Utokudamamaknakosail | Baremdvapumizvan sobeu
ARTIVNOSTT ‘mozedahoda bezpomodi Vedinudam toku danz Po sobidera 3|3 |3
provodidamuposmlili | baem2saatokomdma | g [4 |4
stolici
TFotpums sepolrean T ZmacaEs ogramce | 3. Lak ogvamcens T Newa ograncen T[T [T
e misensa polbiai 2 [2 |2
POKRETLJIVOST | Nemijenja poloisjtiplai i 3 Pravi samostalon velike
ekstremitera bez pomori promjene polaza Spla i Gatepommepdazz |3 |3 [3
Ssteiten e e
T Zaatajao slaba T Zuscaes seaddams | 3 Adeama T oG T[T [T
Nikad ne pojade cigliobeok | Rijetko pojade 12obeaka, . B
v ISHRANA Jedeganje od 2 obrola dnzvao unese rioboka Pojedevadinu abskane
proreina, slabuncs =éness, | proteina, prima manod odbija jedeizmemobora |3 3 (3
(tefna djera i infuzi) jereilis2 bani NG sondom e e
T Prisutas problem T Potesayala problear ¥ Nema problema
Velika pomoé pi keemn, dizne bez Malaksalostpribtau st | U posteli swlic Samorsim sekesied | 1 1|2
Vi TRENJE Klizanja po posteljije nemozuce Casta pomo¢. Tokom pokrea kaza ustzje Odezava dobar polozz; tijelan 2
promjen polciaja Spastcoos: agtiancstili | vierovamoklizi po poselipri ‘postelji nasobici
kontraktore dovod ik dotrema sjedenja povremenn kizme
Konatai ir
Potpis medsestre-teh Izracunavanje rizika po Bradenovoj skali o ey
1 daum, Rasponbodovakeieseod 64023 T Ve Tk
Bodovi iz katesoriza LV 52 sabira u Konalai 2bir RG] Tijeeen 5k
2 sz Aanji broj badova pradsavija v stepen sizika 7 nastanak T TSR
. @ dekubirusa dekubitaluogulkusa Vi o VisoE FEE






OEBPS/Images/logo-fami.png
=





OEBPS/Images/s1-rast02.jpg
OBRAZAC ZA PRACENJE RASTA
(djecaci od 2 do 20 godina)

12 13 14 15 16 17 18 19 20
Ime (ime jednog roditelja) prezime EI5 UZRAST (god) “IELE

=== S5

=! = £
3 4 5 6 7 8 9 1011 12 13 14 15 16 17 18 19 20






OEBPS/Images/im_4.jpg





OEBPS/Images/s112b.jpg





OEBPS/Images/str_16-dole.png
ciLy

PLAN

Planirane aktivnosti

POTPIS SESTRE

Potpis pacilenta






OEBPS/Images/image050.jpg





OEBPS/Images/s111d.jpg





OEBPS/Images/pismo_new.jpg
PREDGOVOR
Postovanali

Pred Vama se nalazi publikacija koja je nastala kao rezultat niza aktivnosti koje su
realizirane u okviru projekta “Jacanje sestrinstva Bosni i Hercegovini”, a koji je
financiran od strane Vlade Svicarske.

Osnovni cilj ovog projekta je doprinos unapredenju zdravstvenih ishoda u BiH kroz
pobolj$anje kvaliteta i u€inkovitosti usluga medicinskih sestara/tehni¢ara, posebno na
razini primarne zdravstvene zastite, te pove¢anje pristupa uslugama medicinskih
sestara/tehni¢ara za ugroZene grupe stanovnistva.

Sestrinstvo predstavlja vazan segment u sustavu zdravstvene zastite, buduci da
obuhvaca sve cikluse ¢ovjekovog Zivota, od brige za novorodence do palijativhe
njege, promociju zdravlja i prevenciju bolesti, sudjelovanje u kreiranju politika u
zdravstvu, te suradnju sa udrugama pacijenata, zdravstvenim komorama i
obrazovnim institucijama.

Kao i ostale profesije, sestrinstvo se nalazi pred stalnim izazovima s obzirom na
demografske promjene, odnosno potrebe stanovnistva, nova saznanja, tehnologije i
inovacije u zdravstvu, kao i javnozdravstvene izazove. Stoga je neophodan
odgovarajuci pristup edukaciji koja ukljuuje unapredenje kompetencija medicinskih
sestara/tehni¢ara, pri tome uvazavajuéi osnovne principe medicinske etike.

Razvoj sestrinstva je neodvojiv od kontinuirane edukacije, te je evidentan porast
visoko obrazovanih medicinskih sestara/tehni¢ara, kako u Europi, tako i u nasoj zemlji.

Obavljanje poslova zdravstvene njege obuhvaca niz aktivnosti, od samostalnog
obavljanja poslova i zadataka procjene i poduzimanja svih neophodnih aktivnosti koje
su u najboljem interesu pacijenta, do aktivne uloge u timu koja zahtjeva stalnu
suradnju medicinskih sestara/tehni¢ara i lije¢nika u procesu dijagnosticiranja i
utvrdivanja terapije, bazirajuci se na standardima struke.

Uloga medicinske sestre u timu je klju¢na, budu¢i da je od neizmjerne vaznosti za
ishod i kvalitetu lije¢enja, uspostavljanje dobrog kontakta sa pacijentom, te
ostvarivanje suradnje koja ¢e omoguditi da se dobije kvalitetna anamneza.

Imajuéi u vidu znacaj kvalitetnog sestrinstva za donosenje zdravstvenih politika i
njihove uspjesne realizacije, Federalno ministarstvo zdravstva je dalo podrsku
aktivnostima na polju standardizacije sestrinske prakse na podruéju Federacije BiH,
buducéi da se ve¢ davno ukazala potreba za definiranjem sestrinskih standarda.

Nadamo se da ¢e standardizacija u pruzanju usluga zdravstvene njege dovesti do
svog konaénog cilja, a to je prije svega poboljSanje sigurnosti, kvaliteta i u€inkovitosti
zdravstvene zastite u Federaciji Bosne i Hercegovine.

Ministar=”
Doc.dy\Mekoslav Mandi¢

